Protokoll

**fra årsmøtet i Oslo Redaktørforening 21. mars 2013**

1. **Åpning og konstituering**

Foreningens fungerende leder, Frank Gander, ønsket velkommen til årsmøtet. Han innledet med å lese minneord, etterfulgt av ett minutts stillhet, over medlemmene Arne Carsten Carlsen, Halfdan Hegtun og Kåre Valebrokk, som var gått bort siden siste årsmøte. Hallgeir Westrum ble valgt som dirigent og Arne Jensen som protokollfører. Anne Lise Gjetvik og Thor Woje ble valgt til å undertegne protokollen.

Det framkom ingen merknader til innkalling og dagsorden, og dirigenten erklærte møtet for lovlig satt.

1. **Årsberetning**

Årsberetningen for 2012 var tilsendt medlemmene på forhånd.

Styrets leder knyttet noen korte bemerkninger til beretningen, og anmerket også at et moment var falt ut i styrets beretning. Foreningens sekretær, Nils E. Øy, leste deretter opp et tillegg som styret vil ta inn i beretningen. Det var ellers ingen spørsmål eller kommentarer til beretningen.

**Vedtak**: Styrets årsberetning tas til etterretning

1. **Regnskap**

Regnskapet for 2012 var tilsendt alle medlemmene på forhånd.

Styrets leder redegjorde kort for at årsaken til at foreningen fortsatt går med betydelig overskudd, er at det også i 2012 har vært noe færre medlemmer på foreningens arrangementer enn budsjettert. Det fremkom ingen spørsmål eller merknader til regnskapet. Revisjonsberetningen ble referert av dirigenten.

**Vedtak:** Regnskapet godkjennes

1. **Valg**

**Styre**

Valgkomiteens leder, Thor Woje, la frem valgkomiteens innstilling:

Leder: Mari Velsand, Nationen (ny)

Nestleder: Frank Gander, NRK (gjenvalg)

Styremedlem: Silje Hovland, TV2 (ny, tidl. varamedl.)

Varamedlemmer:

Ole Kristian Bjellaanes, NTB (gjenvalg)

Helje Solberg, VG (ny)

Valgkomiteens forslag ble enstemmig bifalt.

**Valgkomite**

Styrets leder foreslo gjenvalg av Aud Dalsegg, Allers og Alexandra Beverfjord, Dagbladet, med førstnevnte som ny leder, og Tore Bollingmo, Osloavisene som nytt medlem. Forslaget ble enstemmig bifalt.

**Revisor**

Dirigenten foreslo gjenvalg av BDO AS v/Kjell Storeide som revisor.

Forslaget ble enstemmig bifalt.

**5. Innsendte forslag**

Det forelå ingen innsendte forslag.

Oslo 21. mars 2013

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Anne Lise Gjetvik Thor Woje

\_\_\_\_\_\_\_\_\_\_\_\_\_\_\_\_\_

Arne Jensen, sekretær